open-index/open-wikipedia-markdown huggingface dataset:
I Do, I Do, I Do, I Do, I Do

***I Do, I Do, I Do, I Do, I Do*** is in nûmer dat oarspronklik opnaam is troch ABBA op 21 febrewaris 1975 yn de Glen Studios yn Långängen en útbrocht op it album ABBA út 1975. I Do, I Do, I Do, I Do, I Do wie it sânde nûmer op it album en waard yn april 1975 útbrocht as tredde single fan it album.

## Oer it nûmer
Nei it sukses fan Waterloo hie ABBA muoite om in nije nûmer ien hit te skoaren. I Do, I Do, I Do, I Do, I Do brocht de groep wer yn 'e skynwerpers. Mei in saksofoan as begelieding en as hommaazje oan de Schlagermuzyk. It nûmer falt ek noch op, trochdat it gjin tradisjonele yndieling hat yn kûpletten en refreinen, dy't oare ferskes fan ABBA ûnderskiedt.

## Muzikanten
* Agnetha Fältskog – Sang
* Anni-Frid Lyngstad – Sang
* Björn Ulvaeus – Sang & Gitaar
* Benny Andersson – Sang & Toetsen

### Gastmuzikanten
* Lasse Wellander - Gitaar
* Mike Watson - Bas
* Roger Palm - Drums
* Ulf Andersson - Saksofoan
SOS (liet fan ABBA)

***SOS*** is in nûmer dat oarspronklik opnaam is troch ABBA op 22–23 augustus 1974 yn de Glen Studios yn Långängen en útbrocht op it album ABBA út 1975. SOS wie it fjirde nûmer op it album en waard yn juny 1975 útbrocht as fiifde single fan it album.

## Oer it nûmer
SOS is skreaun troch Benny Andersson, Björn Ulvaeus en Stig Anderson en is opnaam yn de Glen Studio yn Långängen. Manager Stig Anderson keas de titel, de teksten dy't er oanbean hie, waarden werskreaun troch Ulvaeus.

## Muzikanten
* Agnetha Fältskog – Sang
* Anni-Frid Lyngstad – Sang
* Björn Ulvaeus – Sang & Gitaar
* Benny Andersson – Sang & Toetsen

## Sweedsktalige ferzje Agnetha Fältskog

Yn 1975 brocht Agnetha Fältskog har fiifde solo-album út, op 22–23 augustus 1974 yn de Glen Studios yn Långängen naam se tegelyk mei de Ingelkse ferzje welke útbrocht waard troch har band ABBA, in Sweedske ferzje op van SOS. It nûmer waard útbrocht op it album Elva kvinnor i ett hus. SOS wie it earste nûmer op it album en waard yn juny 1975 yn Sweden útbrocht as twadde single fan it album.
Nettsjinsteande it feit dat Fältskog de single nea yn Sweden promoatet, waard it Fältskog's tredde nûmer 1 op radio hitlist *Svensktoppen*, it nûmer kaam op 22 novimber 1975 de list binen en bleau yn totaal alve wiken yn de list.

### Muzikanten
* Agnetha Fältskog – Sang
* Benny Andersson – Piano
* Ola Brunkert – Drums
* Janne Schaffer - Gitaar
* Rutger Gunnarsson - Bas

## Cher cover

Yn 2018 brocht Cher har seisentweintichste-album út, mei dêrop in allegear covers fan ABBA nûmers. SOS wie it fjirde nûmer op it album en waard op 23 augustus 2018 útbrocht as twadde single fan it album. Al is de single nea fysyk op in single útkaam en allinne online útbrocht.

### Muzikanten
* Cher – Sang
* Ash Soan – Drums
* Adam Phillips - Gitaar
* Hayley Sanderson & Andy Caine - Eftergrûnsang
Utertske Heuvelrêch (gemeente)

De **gemeente Utertske Heuvelrêch** (Nederlânsk en offisjeel: *Utrechtse Heuvelrug*) is in gemeente yn it súdeasten fan de Nederlânske provinsje Utert. De gemeente ûntstie op 1 jannewaris 2006 nei in fúzje fan de eardere gemeenten Amerongen, Doorn, Driebergen-Rijsenburg, Leersum en Maarn. De gemeente hat  ynwenners (, boarne: CBS).

In grut part fan nasjonaal park Utertske Heuvelrêch leit yn de gemeente, dêr't de namme fan de gemeente weikomt.

De gemeente gringet, mei de klok mei, yn it noarden oan Woudenberg, yn it noardeasten oan Renswoude, yn it easten oan Veenendaal, yn it súdeasten Rhenen, yn it suden oan Buren, yn it súdwesten oan Wyk by Duerstêd, yn it westen oan Bunnik en yn it noardwesten oan Seist.

## Kearnen
De gemeente bestiet hat sân offisjele kearnen, dêr't Driebergen-Rijsenburg de grutste fan is. It gemeentehûs stiet yn Doarn.

### Doarpen

### Oare plakken en buorskippen
Njonken dy offisjele kearnen binne der yn de gemeente de folgjende buorskippen en oare plakken: Boswijk, Breedeveen, Beerschoten, Darthuizen, Driebergen, Dwarsweg, De Groep, De Haar, De Krim, Haagje, Haspel, Palmstad, Rijsenburg, Sterkenburg en Valkenheide.

## Keppeling om utens
* Offisjele webside fan de gemeente
Mamma Mia (liet fan ABBA)

***Mamma Mia*** is in nûmer dat oarspronklik opnaam is troch ABBA op 12 maart 1975 yn de Metronome Studios yn Stockholm en útbrocht op it album ABBA út 1975. Mamma Mia wie it earste nûmer op it album en waard yn septimber 1975 útbrocht as sechsde single fan it album.

## Oer it nûmer
Mamma Mia is skreaun troch Benny Andersson, Björn Ulvaeus en Stig Anderson en is opnaam yn de Metronome Studios yn Stockholm. It kenmerkjende lûd oan it begjin fan it nûmer is de Marimba bespile troch Benny Andersson. ABBA hie yn earste ynstânsje net it plan op Mamma mia út te bringen as single. Mar doe't I Do, I Do, I Do, I Do, I Do 3 wiken lang op nûmer 1 stie yn Australië, rôp it publyk om mear ABBA. Mamma Mia waard yn septimber 1975 wrâldwiid op single útbrocht, en stjitte yn Ingelân de Bohemian Rhapsody fan Queen fan de nûmer 1 posysje.

## Muzikanten
* Agnetha Fältskog – Sang
* Anni-Frid Lyngstad – Sang
* Björn Ulvaeus – Sang & Gitaar
* Benny Andersson – Sang, Piano, Marimba, Hammond oargel

### Gastmuzikanten
* Janne Schaffer - Gitaar
* Mike Watson - Bas
* Roger Palm - Drums

## A-Teens ferzje

Yn 1999 brocht de Sweedske Berne-popgroep A-Teens it album *The ABBA Generation* út mei derop covers van ABBA. Mamma Mia wie it earste nûmer op it album en waard op 30 april 1999 as earste single fan it album útbrocht. En scoorden mei dizze cover in beskieden ynternasjonale hit en behellen yn Denemark en Sweden de nûmer 1 posysje. 

### Muzikanten
* Anneli Axon
* Anders Barrén
* Tee
* Image
* Ronald Malmberg
* Annika Sjölin
* Katarina Sjölin
Gustaaf van der Feltz

**Gustaaf Willem baron van der Feltz** (Arnhim, 18 desimber 1853 - Assen, 16 jannewaris 1928) wie in Nederlânske politikus.

## Wurkpaad
Van der Feltz wie in frijsinnich-demokratysk Earste Keamerlid út Assen, de earste foar dy partij. Hy wie de heit fan W.F.E. baron van der Feltz, de neef fan Twadde Keamerlid W.A. van der Feltz en de skoansoan fan Alexander de Savornin Lohman. Yn Assen wie er abbekaat en letter griffier fan de Steaten fan Drinte. Hy wie in betûft jurist, dy 't diel útmakke fan de Steatskommisje-Heemskerk oer de Grûnwetswizening. Sawol maatskiplik as yn de Senaat wie er tige aktyf op in protte terreinen. Hy sette him benammen yn foar de reklassearring fan jonge detinearden.

## Njonkenfunksjes
* lid Ried fan kommissarissen *Financieele Maatschappij voor Canada* 
* lid Ried fan kommissarissen *Algemeene Maatschappij voor Levensverzekering en Lijfrente*
Stadsbrouwerij Leeuwarden

**Stadsbrouwerij Leeuwarden** is in Grand Café, brouwerij yn it sintrum fan Ljouwert en is oprjochte yn 2019 troch eigner en brouwer Willem Adema, ûnder de namme *In de Brouwerij*.

## Skiednis
Ljouwert hat mei *Stadsbrouwerij Leeuwarden*, sûnt de lêste brouwerij fan betsjutting it ôflei yn 1865, fannijs in bierbrouwerij yn de stêd.

It hoteldiel iepene yn oktober 2020 de doarren en dêrnei wie noch oanfoljende finansiering nedich om alles ôf te rûnjen. Eigener Willem Adema hat keazen foar crowdfunding, omdat hy fûn dat der tegearre foar soarge wurde moat dat Ljouwert nei jierren wer in echte bierbrouwerij krige. Ein 2021 wurde de earste bieren yn de eigen brouwerij broud. It earste bier is yn 2019 op de merk ferskynd, it *Zaailander Boekweit Blond* fan 7.4%. By de ûntwikkeling fan de earste Saailanners is neist de kennis en ekspertize fan Tsjerkebier ek it Frysk Lânbou Museum belutsen mei harren kennis oer de skiednis fan Fryslân. Dit earste bier is broud en bottele by *Tsjerkebier.*

Yn it ramt fan *BOSK*, in keunstproject fan *Arcadia*, hat de brouwerij foar ien kear it BOSK Bier makke, mei tinten fan linebeam en blossem.

## Hjoed-de-dei
De brouwerij stiet yn it âlde koetshûs oan de efterkant fan it monumintale pân en ûnder in beweechber glêzen dak. De brouwerij hat in kapasiteit fan 10 hektoliter en nei ferwachting sille sa 'n 8 bieren ûntwikkele wurde.

Ein maaie 2023 is de brouwerij folslein yn bedriuw en is de namme feroare yn Stadsbrouwerij. Yn 2023 is der ek in websjop foar onlineferkeap makke.  Nettsjinsteande de eigen brouwerij wurdt der ek noch bier broud by oare brouwerijen.

## Assortimint
* *Zaailander Boekweit Blond*
* *Bosk* (tydlik temabier yn 2022)
* *Zaailander Maizon* 
* *Zaailander Keller* 
* *Zaailander Alt* 
* *Zaailander Klimroos tripel* 

## Keppeling om utens
* Webstek fan In de Brouwerij
* Webstek fan Zaailander
Ivanovo (oblast)

De **oblast Ivanovo** (Russysk: Ивановская область; *Ivanovskaja oblast*) is in oblast yn it Europeeske diel fan Ruslân. 

## Skiednis
De oblast is ien fan de gebieten dy't it langst troch Russen bewenne wurdt en in pear stêden datearje út de tiid fan de 13e iuw. 

Yn 1929 ûnstie de folle gruttere yndustry-oblast Ivanovo. Dy oblast waard yn 1936 opdield yn de oblasten Jaroslavl en Ivanovo. Yn 1944 waarden fan de oblast Ivanovo nochris dielen ôfskuord foar de stifting fan de nije oblasten Kostroma en Vladimir.

## Geografy
De oblast leit likernôch 300 kilometer noardlik fan de haadstêd Moskou tusken de Wolga en de Kljazma yn it sintrale diel fan de Easteuropeeske Leechflakte. Yn de oblast streame likernôch 1.700 rivieren en rivierkes en der binne mear as 150 marren.

## Ekonomy
De oblast is relatyf earm. Oan it begjin fan de 19e iuw ûnstiene der tekstylfabriken, wêryn't de regio in liedende rol spile. Dêrom wurdt Ivanovo ek wol ferlike mei de Ingelske tekstylsintra Manchester en Liverpool. Noch jimmeroan is de tekstylyndustry wichtich foar de ekonomy, mar dêrnjonken is der ek in soad masjinebou en gemyske yndustry.

## Bestjoersyndieling en stêden
De oblast Ivanovo is ûnderferdield yn 21 rajons en 6 stedsdistrikten. De grutste stêd is it bestjoerssintrum Ivanovo. Meiïnoar binne der yn de oblast 17 stêden en 13 plakken mei in stedsk karakter.

### Befolkingsûntwikkeling

## Klimaat
It klimaat fan de oblast is tuskenbeide kontinintaal. De simmers binne relatyf waarm, wylst winters kâld en snieryk binne. De kâldste moanne is jannewaris mei in trochsneed temperatuer fan -12 graden Selsius. July is de waarmste moanne mei in trochsneed temperatuer fan + 18 graden Selsius.   

## Ofbylden

Ofbyld:Ivanovo. Gromoboy Street, 13.jpg|*Konstruktivisme yn Ivanovo*
Ofbyld:Дом Пророкова.jpg|*Houten hûs yn Ivanovo*
Ofbyld:Иваново - panoramio (4).jpg|*Vvedenskaja- of Reade tsjerke (Ivanovo)*
Ofbyld:Ivanovo Obl Vichuga asv2018-08 img08.jpg|*Tekstylfabryk fan Vitsjûga*
Ofbyld:Железнодорожный вокзал в Шуе 1.jpg|*Stasjon fan Sjûja*
Ofbyld:Plyos. Resurrection Church P5252023 2350.jpg|*[[Pljos]]*
Matrix

"**Matrix**" of "**The Matrix**" hat yn de Wikipedy ferskate betsjuttings:

**matrix*, it Ingelske wurd foar "matrys" en "matriks"

## Bedriuwen
*Matrix Business Technologies of Matrix Telecom, Inc., in Amerikaansk tillekommunikaasjebedriuw
*Matrix Chambers, in abbekatekantoar mei fêstigings yn Londen en Sjenêve
*Matrix Games, in Amerikaanske fideospultsjeprodusint
*Matrix Partners, in Amerikaansk ynvestearringsbedriuw
*Matrix Software of Matrix Corporation, in Japanske fideospultsjeprodusint
*''Matrix'' (nachtklub), in Berlynske nachtklub iepene yn 1996
*''The Matrix'' (nachtklub), in nachtklub yn San Francisco dy't bestie fan 1965 oant 1972
*The Matrix Theatre Company, in Amerikaanske toanielselskip út Los Angeles

## Fideospultsjes
**[[Enter the Matrix]]*, in fideospultsje út 2003
**[[The Matrix Online]]* in fideospultsje út 2005
**[[The Matrix: Path of Neo]]*, in fideospultsje út 2005

## Films
*''The Matrix'' (franchise), in Amerikaanske science fiction-mediafranchise
**''The Matrix'' (film), in Amerikaanske film út 1999
***[[The Matrix Reloaded]]*, in Amerikaanske film út 2003
***[[The Matrix: Revolutions]]*, in Amerikaanske film út 2003
***[[The Matrix: Resurrections]]*, in Amerikaanske film út 2021
**[[The Matrix Revisited]]*, in lange dokumintêre oer de produksje fan 'e film út 1999

## Literatuer
*''The Matrix'' (roman), in roman fan Denis MacEoin en Jonathan Aycliffe út 1994
*''Matrix'' (roman), in roman út 'e *Doctor Who*-rige fan Robert Perry en Mike Tucker út 1998

## Muzyk
### Bands en muzikanten
*Matrix (band), in Amerikaanske jazzband
*Matrix (muzikant), in Britske muzykprodusint en live-discjockey
*The Matrix (produksjeteam), in Amerikaansk-Britsk popmuzykproduksjeteam
### Albums
*''Matrix'' (album), in album fan Ryoji Ikeda út 2000
*''Matrix'' (EP), in EP fan B.A.P. út 2015
**[[The Matrix: Music from the Motion Picture]]*, in soundtrackalbum fan 'e film út 1999
**[[The Matrix: Original Motion Picture Score]]*, in soundtrackalbum fan 'e film út 1999
*''The Matrix Reloaded'' (soundtrack), it soundtrackalbum fan 'e film út 2003
*''The Matrix: Revolutions'' (soundtrack), it soundtrackalbum fan 'e film út 2003 
*''The Matrix'' (album), in album fan The Matrix út 2009
### Lieten
*''Matrix'' (liet fan Chick Corea), in liet fan Chick Corea út 1968
*''Matrix'' (liet fan Kate Pierson), in liet fan Kate Pierson út 2015

## Persoanen
*The Matrix, bynamme fan David Krejči (1986), in Tsjechysk iishockeyer
*The Matrix, bynamme fan Shawn Marion (1978), in Amerikaanske basketballer
*The Matrix, bynamme fan Marco Materazzi (1973), in Italjaanske fuotballer

## Tillefyzje
*''Matrix'' (tillefyzjesearje), in Kanadeeske tillefyzjesearje út 1993

## Tydskriften
*''Matrix'' (tydskrift), in Ingelsk fakblêd oer drukkerij
*''The Matrix'' (tydskrift), it orgaan fan 'e Britske Association for Women in Communications

## Transport
*Hyundai Matrix, in model auto fan it merk Hyundai
*Toyota Matrix, in model auto fan it merk Toyota
*PA-46R-350T Matrix, in ferzje fan it Piper PA-46-fleantúch

## Oar
*Matrix Feminist Design Co-operative, in Britsk arsjitektekollektyf, aktyf fan 1980 oant 1994
Fernando (liet)

***Fernando*** is in nûmer dat oarspronklik opnaam is troch Anni-Frid Lyngstad yn 1975 yn de Metronome Studios yn Stockholm en útbrocht op it album Frida ensam út 1975. Fernando wie it earste nûmer op it album en waard op 10 novimber 1975 útbrocht as single.

## Oer it nûmer
De tekst fan Fernando is skreaun troch Stig Anderson; it liet waard yn Noarwegen as single útbrocht mar helle dêr de hitlisten net. Wa't yn Sweden it nûmer ha woe moast it folsleine album keapje. Fernando giet oer ien dy't de djipdrôve Fernando besiket te treasten, dy't syn grutte leafde ferlern hat.

## Muzikanten
* Anni-Frid Lyngstad – Sang

### Gastmuzikanten
* Benny Andersson – Toetsen
* Björn Ulvaeus – Gitaar
* Lasse Wellander - Gitaar
* Janne Kling - Fluit
* Rutger Gunnarsson - Bas
* Ola Brunkert - Drums

## Ingelsktalige ferzje ABBA

Nei it sukses fan Anni-Frid Lyngstad mei it nûmer yn 1975, brocht ABBA yn 1976 in Ingelsktalige ferzje út fan Fernando. De Ingelske ferzje, mei folslein oare tekst skreaun troch Björn Ulvaeus, giet oer twa feteranen dy't op hege jierren oantinkens ophelje oan in gefjocht, dêr't se lang lyn oan meidiene. It nûmer is ien fan de grutste hits fan ABBA, mar hat nea op in studio-album fan de popgroep stien. Wol is it nûmer opnommen op it kompilaasje-album Greatest Hits út 1976.

## Muzikanten
* Agnetha Fältskog – Sang
* Anni-Frid Lyngstad – Sang
* Björn Ulvaeus – Sang & Gitaar
* Benny Andersson – Sang & Toetsen
### Gastmuzikanten
* Lasse Wellander - Gitaar
* Janne Kling - Fluit
* Rutger Gunnarsson - Bas
* Ola Brunkert - Drums
Dancing Queen (liet)

**Dancing Queen** is in nûmer dat oarspronklik opnaam is troch ABBA op 4–5 augustus 1975 yn de Glen Studios yn Stockholm en útbrocht op it album Arrival  út 1976. *Dancing Queen* wie it twadde nûmer op it album en waard op 15 augustus 1976 útbrocht as earste single fan it album.

## Oer it nûmer
By it opnimmen fan de demo, dy 't as wurktitel *Boogaloo* meikrige, lieten Benny Andersson en Björn Ulvaeus har ynspirearje troch it dûnsritme fan George McCraes disco-klassieker *Rock Your Baby* en it drumritme fan it Dr. Johns album *Dr.John's Gumbo*. Dancing Queen waard in wrâldwiid sukses. It nûmer behelle yn 15 lannen it nûmer 1-plak.

## Muzikanten
* Agnetha Fältskog – Sang
* Anni-Frid Lyngstad – Sang
* Björn Ulvaeus – Sang & Gitaar
* Benny Andersson – Sang & Toetsen
### Gastmuzikanten
* Rutger Gunnarsson - Bas
* Roger Palm - Drums
Smolensk (oblast)

De **oblast Smolensk** (Russysk: Смоленская Область; *Smolenskaja oblast*) is in oblast yn it Europeeske diel fan de Russyske Federaasje. De oblast leit yn it wêsten fan it lân oan de grins mei Wyt-Ruslân. De haadstêd is Smolensk.

## Skiednis

De regio wie yn de 12e iuw in ûnôfhinklik foarstedom Smolensk, dat sûnt healwei de 13e iuw jimmeroan lytser waard. Sûnt 1404 wie it ûnderdiel fan it Grutharochdom Litouwen en sûnt 1514 fan it Grutfoarstedom Moskou. Nei de Tiid fan Unstjoer waard yn 1618 it gebiet oan it Gruthartochdom Litouwen jûn en lang om let wer yn de tiid fan de Russysk-Poalske oarloch (1654-1667) werom ferovere. Yn 1708 waard it gûvernemint Smolensk stifte, dat oant 1929 bestie.   

De hjoeddeiske oblast bestiet sûnt 1937 ûnder de hjoeddeiske namme en ûnstie út de yn 1929 út gebieten fan ferskillende gûverneminten oprjochte West-Oblast. 

Tusken july 1941 en septimber 1943 besette Nazy-Dútslân de oblast. It bekende Smolensker Argyf fan de Kommunistyske Partij fan de Sovjet-Uny dat nei de oermastering fan de stêd op 15 july 1941 troch de Wehrmacht nei Hitler-Dútslân stjoerd waard en letter foar propagandadoelen troch de Feriene Steaten brûkt waard, is yn 2003 werom jûn. 

By de ramp op 10 april 2010 stoartte in Tûpolev Tu-154 fan de Poalske loftmacht by it naderjen fan it fleanfjild fan Smolensk del, werby't alle reizgers omkamen. Dêrûnder ek de Poalske presidint Lech Kaczynski, dy't mei politisi en oare hege fertsjintwurdigers út de Poalske mienskip in plechtichheid bywenje soene yn it ramt fan de betinking dat it 70 jier lyn wie dat by Katyn Poalske ofsieren troch de NKVD fermoarde waarden.

## Geografy
De oblasts Smolensk grinzget yn it westen oan Wyt-Ruslân en dat mei de klok mei oan de oblasten Pskov, Tver, Moskou, Kalûga en yn it suden oan de oblast Brjansk.

De oblast bestiet foar in grut part út it heuvellân, dat fan east nei wêst troch de Dnjepr midstwa snien wurdt. De oblast is ryk oan bosk, dat foar likernôch 38% it oerflak ynnimt. 

De maksimale ôfstân fan noard nei sud is 300 km en fan west nei east 290 km. 
## Ekonomy
Oer de oblast rinne geunstige ferkearsferbinings lykas de M-1, dy't Moskou mei Wyt-Ruslân en West-Europa ferbynt, de A10 (Moskou-Warsjau) en de P120 (Orjol-Vitebsk). 

De bosken yn de oblast foarmje in wichtich ûnderdiel foar de ekonomy en meitsje houtyndustry en toerisme mooglik. Dêrnjonken is der metaalyndustry en masinebou en wurdt der in soad dien oan it slypjen fan diamanten. 

## Klimaat
It klimaat is tuskenbeide kontinintaal. De trochsneed temperatuer is yn jannewaris -6 oant -9 °S en yn july +17 oant +19 °S.

## Bestjoerlike yndieling en stêden
De oblast Smolensk is ûnderferdield yn 25 rajons en twa stedsdistrikten. Der binne 15 stêden en 10 plakken mei in stedsk karakter.   

De grutste stêden binne njonken Smolensk Roslavl, Vjazma en Jartsevo.

### Befolkingsûntwikkeling
École polytechnique

De **École polytechnique** (*l’X*) is in universiteit yn Parys, Frankryk. De universiteit waard yn 1794 stifte.

De École polytechnique einiget faak hiel heech yn ynternasjonale listen fan goede universiteiten.

## Ferneamde studinten
* André-Marie Ampère, Frânsk natuerkundige, dy't sjoen wurdt as ien fan de ûntdekkers fan de elektrisiteit
* Pierre Berthier, Frânsk mineralooch en geolooch
* Auguste Comte, Frânsk wiskundige en filosoof
* Valéry Giscard d'Estaing, Frânsk konservatyf politikus dy't fan 1974 oant 1981 tsjinne as presidint fan Frankryk
* Robert Nivelle, Frânske generaal
* Constant Puyo, Frânske fotograaf dy't ta de streaming fan it pikturalisme rekkene wurdt

## Keppeling om utens

* Offisjele hiemside fan de École polytechnique 
* Webside fan de École polytechnique Alumni
Money, Money, Money

***Money, Money, Money*** is in nûmer dat oarspronklik opnaam is troch ABBA op 17 maaie 1976 yn de Metronome Studios yn Stockholm en útbrocht op it album Arrival  út 1976. *Money, Money, Money* wie it sechsde nûmer op it album en waard op 1 novimber 1976 útbrocht as twadde single fan it album.

## Oer it nûmer
*Money, Money, Money*, waard skreaun troch Benny Andersson en Björn Ulvaeus, it nûmer wurdt songen út it eachpunt fan in frou dy't nettsjinsteande hurd wurkjen hast net rûnkomme kin en dêrom nei in begoedige man langet. Money, Money, Money, wie de twadde wrâldwide hit fan it album Arrival.

## Muzikanten
* Agnetha Fältskog – Sang
* Anni-Frid Lyngstad – Sang
* Björn Ulvaeus – Sang
* Benny Andersson – Sang & Toetsen
### Gastmuzikanten
* Anders Glenmark - Gitaar
Hotdog

In **hotdog** (fan it Ingelske *hot dog*) is in gerjocht dat bestiet út in grillde of steamde krûdige woarst, optsjinne yn 'e spjalt fan in yn 'e lingterjochting diels midstwa snien broadsje. Dit gerjocht is in foarm fan fastfood. De hotdog fynt syn oarsprong yn 'e Feriene Steaten en is dêre in wier kultureel ikoan, dat ornaris op 'e strjitte kocht wurdt by in hotdogkarre. Tsjintwurdich wurdt it gerjocht ek wol yn oare lannen en territoaria iten, mar lang safolle net as yn 'e Feriene Steaten.

De namme *hot dog* (letterlik: "hjitte hûn") komt mooglik fan njoggentjinde-iuwske beskuldigings dat woarstmakkers hûnefleis yn harren produkten ferwurken. (Yn dielen fan Dútslân, lykas Saksen, Sileezje, Saksen-Anhalt en Beieren, wie konsumpsje fan hûnefleis yn 'e njoggentjinde en iere tweintichste iuw hiel gewoan.) 

Behalven nei it hiele gerjocht kin de term 'hotdog' ek ferwize nei inkeld de woarst, dy't spesifyk in *wiener* (Weenske woarst) of in *frankfurter* (Frankfurter woarstje) is. Dy nammen ferwize nei in oarsprong yn Eastenryk en Dútslân, en yndie binne sokke fleiswaren dêrwei troch emigranten yn 'e Feriene Steaten yntrodusearre. It iten fan sokke woarsten yn in broadsje is lykwols in Amerikaanske útfynst. 

It is by hotdogs ûngewoan om inkeld in woarst yn in broadsje te iten; dêr wurde yn 'e regel ien of mear kondiminten oan tafoege. Moster, ketchup, soerkoal en/of sipels binne yn dat ramt faak foarkommende tafoegings. Minder faak wurdt der ek mayonêze, spuittsiis, raspe tsiis, Spaanske piper, jalapeño, slaad, bacon en/of oliven by dien.

Fan oarsprong is de hotdog in type iten fan 'e arbeidersklasse yn 'e grutte stêden yn it Noardeasten en Midwesten fan 'e Feriene Steaten, lykas New York, Philadelphia, Baltimore, Boston, Chicago, Detroit en Milwaukee. Meitiid rekke de hotdog yn 'e Feriene Steaten sterk assosjearre mei de sport honkbal, om't hotdogferkeapers honkbalwedstriden oangriepen om harren waar oan it publyk te sliten. Geandewei de tweintichste iuw ferovere de hotdog de hiele legere 48 steaten fan 'e Feriene Steaten en teffens it suden fan Kanada.
Maarsbergen

**Maarsbergen** is in doarp yn de gemeente Utertske Heuvelrêch yn de Nederlânske provinsje Utert. It doarp leit oan de rykswei A12 en oan it spoar fan Utert nei Arnhim. Maarsbergen leit op de oergong fan de Utertske Heuvelrêch, sûnt 2003 in nasjonaal park, nei de Gelderske Fallei. 

## Skiednis
De namme Maarsbergen komt fan *Meersebarch* of *Meersbargen*, itjinge "sompe by de berch" betsjut.

Maarsbergen wie eartiids foar in grut part eigendom fan it riddergoed Berne by Heusden. Ridder Fulco krige it guod yn Maarsbergen yn besit nei't er boaske mei de docter fan de hear fan Heusden. Yn 1134 skonk de ridder syn besit oan de tsjerke. Muontsen fand e abdij fan Berne diene fan dêrwei it agrarysk wurk yn de omkriten.

Nei de reformaasje waard it kleasterbesit yn 1656 troch de Steaten fan Hollân oan de Amsterdamske sakeman Samuel de Marez ferkocht. Dy liet fan de ferinnewearre proasdy it Kastiel Maarsbergen bouwe, dat syn famylje oant 1764 yn besit hie. Yn 1804 waard it kastiel kocht troch de hear Du Bois, dy syn dochter it yn 1882 oan de famylje Godin de Beaufort ferkocht hie. Dy famylje hat it kastiel hjoed-de-dei noch hieltyd yn besit.

It oanlizzen fan de spoarline Utert - Arnhim yn 1844 soarge dêrfoar dat Maarsbergen net mear isolearre wie, benammen dat dêr ek in stasjon boud waard. Troch dat stasjon en it bouwen fan in skoalle yn 1864 en de tsjerke ûntstie der winliken in nij doarp op it hjoeddeistich plak. De âlde "Meerberchske buert" lei oarspronklik by it Kastiel Maarsbergen. De Herfoarme Tsjerke fan Maarsbergen waard yn 1884 yn gebrûk nommen. De bou dêrfan waard mooglik makke troch de hear A. du Bois, de eigener fan it kastiel, dy't by syn ferstjerren likernôch 30.000 gûne neiliet foar de bou.

Oant 1 jannewaris 2006 hearde Maarsbergen by de gemeente Maarn. De buorskip Valkenheide heart ta Maarsbergen.

## Media
De lokale omrop *[[Dorp en streek tv]]*, is rjochtet op Maarn, Maarsbergen, Renswoude, Skerpenseel, Woudenberg, Rhenen en Elst. Fierders is der in lokale radiostjoerder, Midland FM. Dy stjoerder makket ek radio foar Renswoude en Skerpenseel.

## Keppeling om utens
* Webstee fan de gemeente Utertske Heuvelrêch
Elst (Utert)

**Elst** is in doarp yn de gemeente Rhenen yn de Nederlânske provinsje Utert. It doarp hat 4.650 ynwenners (2021). Oant 1 jannewaris hearde in part fan it doarp ta de gemeente Amerongen, dy't op dat stuit part waard fan de nije gemeente Utertske Heuvelrêch.

## Geografy
It doarp leit oan de Nederryn oa de súdkant fan de Utertske Heuvelrêch. Der fart in fearpont fan Elst nei it doarp Ingen oan de oare kant de Nederryn. Noardlik fan it doarp lizze de Elsterberch mei in hichte fan 63,2 meter en de Galgeberch. Noardeastlik lizze noch ferskate heuvels.

## Skiednis
Yn 1981 wiene der tichteby Elst argeologyske opgravings, dêr't goed 250 iermidsiuwske grêven fûn waarden, dêr't fjouwer hynstegrêven en ien hûnegrêf fan wiene. De grêven datearje fan de iere fyfde oant mids achtste iuw. In soad grêven hiene grêfjeften, wêrûnder de rykste grêven mei gouden en sulveren sieraden frouljusgrêven út de sechsde iuw wiene. 22 grêven befetsje wapens, wêrûnder swurden, skylden, bilen en benammen spear, en pylkpunten. Nijsgjirrich wie it finen fan in houten, mei brûns besleine amer. De fynsten binne no yn it Provinsjaal Argeologysk Depot yn Utert.

## It besjen wurdich
* De eardere tabaksplantaazje *Plantage Willem III*. 
* Nôtmûne 't Wissel
* Nederlânsk Herfoarme Tsjerke fan 1819
* *De Klinkhamer*, in wente ûntwurpen troch Gerrit Rietveld yn 1949 yn opdracht fan hûsdokter Van Ommeren. It hûs sjocht út oer twa uterwaarden.

## Media
De pleatslike omrop *[[Dorp en streek tv]]*, is rjochte op Maarn, Maarsbergen, Renswoude, Skerpenseel, Woudenberg, Rhenen en Elst.

## Keppeling om utens

* Webstee fan de gemeente Rhenen
Knowing Me, Knowing You

***Knowing Me, Knowing You*** is in nûmer dat oarspronklik opnaam is troch ABBA op 23 maart 1976 yn de Metronome Studios yn Stockholm en útbrocht op it album Arrival  út 1976. Knowing Me, Knowing You wie it fiifde nûmer op it album en waard op 14 febrewaris 1977 útbrocht as tredde single fan it album.

## Oer it nûmer
Knowing Me, Knowing You waard skreaun troch Benny Andersson, Björn Ulvaeus en manager Stig Anderson en is it earste nûmer fan ABBA wêryn't it dúdlik giet oer it ferbrekken fan in relaasje. Knowing Me, Knowing You wie de tredde wrâldwide hit fan it album Arrival en stie yn fiif lannen op nûmer ien yn de hitlisten. 

## Muzikanten
* Agnetha Fältskog – Sang
* Anni-Frid Lyngstad – Sang
* Björn Ulvaeus – Sang
* Benny Andersson – Sang & Toetsen
### Gastmuzikanten
* Rutger Gunnarsson - Bas & Strykynstruminten
The Name of the Game (liet fan ABBA)

***The Name of the Game*** is in nûmer dat oarspronklik opnaam is troch ABBA op 31 maaie 1977 yn de Marcus Music Studios yn Stockholm en útbrocht op it album   út 1977. The Name of the Game wie it fjirde nûmer op it album en waard op 17 oktober 1977 útbrocht as earste single fan it album.

## Oer it nûmer
*The Name of the Game* hie earst de titel *A Bit of Myself* en wie it earste nûmer dat opnaam waard foar *ABBA:The Album*. Agnetha Fältskog en Anni-Frid Lyngstad songen beiden, mar hiene alle twa ek in solo yn it nûmer.
In betide ferzje fan *The Name of the Game* waard ferwurke yn de film  út 1977. It nûmer wie doe noch net ôf, mar waard om dy reden útjûn as earste single fan it album yn oktober 1977.
*The Name of the Game* giet oer in frou dy't fereale is en witte wol wat de man der fan tinkt. Se freget him oft it ek wat foar him betsjut, omdat sy der fan oplibbet by him yn de buert te wêzen.

## Muzikanten
* Agnetha Fältskog – Sang
* Anni-Frid Lyngstad – Sang
* Björn Ulvaeus – Sang
* Benny Andersson – Sang & Toetsen
### Gastmuzikanten
* Lasse Wellander - Gitaar
* Rutger Gunnarsson - Bas
* Ola Brunkert - Drums
Strjitte fan Denemark

De **Strjitte fan Denemark** of **Strjitte Denemarken** (Yslânsk: *Grænlandssund*, Deensk: *Danmarksstrædet*) is in seestrjitte tusken Yslân en Grienlân. De seestrjitte ferbynt de noardlike Atlantyske Oseaan (Irmingersee) en de Noardlike Iissee (Grienlânsee) mei-inoar. Hy is ûngefear 480 kilometer lang en is op it smelste punt 290 kilometer breed. It Noarske eilân Jan Mayen leit noardeastlik fan de seestrjitte.

Under wetter leit in drompel dêr't de sekonde 5 miljoen kubike meter kâld en sâlt wetter fan de East-Grienlânstream 3400 meter oerhinne omleech falt, fan 600 meter nei 4000 meter. Dit is de grutste ûnderseeske wetterfal fan de wrâld.

## Slach yn de Strjitte fan Denemark
Op 2 maaie 1940 waard de Dútske SS *Wolfsburg* yn Strjitte fan Denemark ûnderskept troch de Britske kruser HMS *Berwick*. De *Wolfsburg* waard dêrnei troch de eigen bemanning te sink brocht.

Yn 1941 besocht in Dútsk eskader fia Strjitte Denemarken de Atlantyske Oseaan te berikken, om de dûkboatoarloch tsjin de konfoaien nei Grut-Brittannië te stypjen (*Unternehmen Rheinübung*). Op 24 maaie 1941 wie der yn Strjitte Denemarken in slach tusken de Britske slachkruser HMS *Hood* en it slachskip HMS *Prince of Wales* oan 'e iene kant en de Dútske swiere kruser *Prinz Eugen* en it slachskip *[[Bismarck (slachskip)|Bismarck]]* oan de oare kant. De Prinz Eugen wie de foarige deis waarnommen troch de Britske krusers HMS Suffolk en Norfolk. De Hood waard troch de Bismarck yn it efterste munitierom rekke, wêrnei 't it skip eksplodearre, yn twa stikken bruts en binnen trije minuten sonk. Troch de eksploazje rekke de *Prince of Wales* swier skansearre. Ek de *Bismarck* rekke yn it duel skansearre.
Dizze seeslach stiet bekend as de Slach yn de Strjitte fan Denemarken.
Overberg (Utert)

**Overberg** is ien fan de sân doarpen yn de gemeente Utertske Heuvelrêch yn de Nederlânske provinsje Utert.

Overberg leit op it oergongsgebiet fan de Utertske Heuvelrêch, sûnt 2003 in nasjonaal park, en de Gelderske Fallei en leit justjes westlik fan Veenendaal. It doarp leit oan it spoar fan Utert nei Rhenen.

Yn Overberg wurdt, as it iennige plak bûten East- en Noardeast-Nederlân dêr't de midwinterhoarn blaasd wurdt.

Oant 1 jannewaris 2006 hearde Overberg by de gemeente Amerongen dy't doe opgie yn de nije gemeente Utertske Heuvelrêch. Yn 2008 waard der in foarstel dien en diel Overberg yn by in mooglike fúzjegemeente fan Woudenberg, Renswoude en Skerpenseel, mar dat foarstel waard lang om let yn 2011 fersmiten.

## Keppeling om utens
* Webstee fan de gemeente Utertske Heuvelrêch
Leusden-Súd

**Leusden-Súd** is in wenkearn yn de gemeente Leusden yn de Nederlânske provinsje Utert en leit súdlik fan Amersfoart. Oant 1969, doe't de gemeente Leusden mei de gemeente Stoutenburg fúsearre, hiet it doarp **Leusbroek**. Ek stie it doarp foar in skoft bekend as Nieuw-Leusden.

Leusbroek ûntstie yn de midsiuwen troch it oanmeitsjen fan de Leusderberch. Ta de wyk hearre guon histoaryske pleatsen (buorskip Bavoort), lânhûs Den Treek en in njoggentjinde iuwske wettersteatstsjerke. Dy tsjerke, de Doarpstsjerke, fan Leusbroek, waard yn 1828 boud om de tsjerke fan Oud-Leusden te ferfangen. It ekonomysk mulpunt fan it gebiet ferpleatste him stadichoan ta it easten yn de plakken Leusbroek en Hamersveld, hjoed-de-dei Leusden-Sintrum.

Yn 1969 waarden Leusbroek en Hamersveld repektivelik omneamd ta Leusden-Súd en Leusden-Sintrum. Yn dy snuorje ferskynde de namme Leusden foar it earst op de kaarten.

Leusden-Súd hie yn 2009 1.940 ynwenners. Troch útwreidings fan d ewenwyk *Tabaksteeg* woeks it doarp fêst oan it plak Leusden sels. Ek falle de postadressen fan Leusden-Súd ûnder Leusden.

Yn de wyk *Tabaksteeg* is it winkelsintrum *Winkelcentrum Zuidhoek*.

## Keppeling om utens
*  Gemeente Leusden
Kalûga

**Kalûga**  (Russysk: Калу́га) is in stêd oan 'e Oka, op sa'n 190 km súdwestlik fan de Russyske haadstêd Moskou.

Kalûga is in rajonfrije bestjoerlike ienheid. Njonken it plak sels hearre noch 73 doarpen by de stêd Kalûga ('Gorod Kalûga').   

## Skiednis
Kalûga waard yn 1371 foar it earst neamd. It wie doe noch in fêsting tsjin Litouwen om Moskou te beskermjen. Nei 1500 hat it noch foar in hoart in ûnôfhinklik foarstedom west. Yn 'e jierren 1606-1607 wie Kalûga it sintrum fan 'e boeropstân ûnder Ivan Bolotnikov.   

Sûnt de 17e iuw ûntwikkele Kalûga him tusken Moskou en de Oekraïne ta in hannelsstêd.

Peter I stifte oan it begjin fan 'e 18e iuw in sylfabryk en in papierfabryk yn 'e stêd. Kalûga wie sûnt ek in ferballingsoarde foar hege politike tsjinstanners fan Ruslân. Sa waard de lêste Krim-kahn Şahin Giray fan 1786 oant 1787 nei Kalûga ferballe. De ferballe Avarenlieder imam Schamil wenne fan 1870 oant 1869 yn Kalûga. Yn 1796 waard Kalûga de haadstêd fan it gûvernemint mei deselde namme, dat oant 1929 bestie. 

De stêd makke namme yn 1812, doe't de yn Kalûga stasjonearre troepen fan Kûtûzov der yn slaggen om tefoarren te kommen dat de Frânske troepen harren nei it suden ta weromlutsen. Mei de stifting fan in natoerkundich ynstitút yn 1892 waard yn Kalûga de basis lein foar ûndersyksaktiviteiten. De stifter Konstantin Tsiolkovski wurdt as de pionier fan 'e Russyske romtefeart beskôge; syn hûs is hjoed-de-dei in museum. Kalûga wurdt ek wol de 'Widze fan 'e Kosmonautyk' neamd en hat sadwaande ek in romtefeartmuseum.   

Yn 'e Twadde Wrâldkriich waard de stêd op 12 oktober 1941 by de Slach om Moskou troch de Wehrmacht beset. Neffens de Amerikaanske skiedkundige Timothy Snyder waarden nei Stalin's suverings de Dútsers troch in soad bewenners mei bôle en sâlt ferwolkomme. Foar de joadske mienskip waard in getto ynrjochte, mar de besetting duorre net lang en al op 30 desimber 1941 waard de stêd troch it Reade Leger befrijd. Foar de Dútske kriichsfinzenen waard yn 'e stêd kamp 107 ynrjochte.

## Ekonomy
Kalûga is it bestjoerlike sintrum fan 'e oblast Kalûga, it in in wichtich yndustriëel en wittenskipssintrum. 

Volkwagen hat in fabryk yn Kalûga, en Renault en Volvo meitsje der frachtweinen. PSA Peugeaot Citroën iepene yn 2010 mei Mitsubishi in fabryk yn Kalûga. It oanleverbedriuw Continental iepene yn 2014 in fêstiging.

De Turbinefabryk fan Kalûga boud enerzjymasjines.
## Ofbylden

Volkswagen Group RUS Werk Kaluga.jpg|Volkswagen Group RUS.
Памятник Циолковскому.jpg|Tsiolkovski-monumint.
Kaluga 2013 Pushkina x Baumana 31 2RT.jpg|Sint-Joaristsjerke.


Калуга. Театр драмы..JPG|Teäter.
Kaluga 2013 Water tower 09.jpg|Wettertoer.
Церковь Космы и Дамиана Римских в Ямской слободе (1794) в Калуге.jpg|.Kosmas- en Damianustsjerke.
Khatia Buniatishvili

**Khatia Buniatishvili**, Georgysk: ხატია ბუნიათიშვილი, transliteraasje: "Chatia Bûniatisjvili", (Batoemi, 21 juny 1987) is in yn Georgië berne Frânske pianiste fan joadsk komôf.

## Biografy

Khatia Buniatishvili begûn doe't hja trije jier wie piano te studearjen by har mem. Se joech har earste konsert mei it Keamerorkest fan Tbilisi doe't se 6 wie en trede ynternasjonaal op doe't se 10 jier wie. Se studearre yn Tbilisi by Tengiz Amiredjibi en yn Wenen by Oleg Maisenberg oan de Universiteit foar Muzyk en Utfierende Keunsten yn Wenen. Har âldere suster, Gvantsa Buniatishvili is ek pianiste en hja hawwe by withoefolle gelegenheden tegearre spile.

### Karriêre
Buniatishvili tekene yn 2010 by Sony Classical in kontrakt as eksklusive artyst. Har debútalbum út 2011 befette Liszt syn Sonate yn B minor, *Liebestraum No. 3* en *Mephisto Waltz No. 1*

Buniatishvili besiket geregeldwei it Verbier Festival, en sy fertolke Liszts Sonate yn B minor op it festival fan 2011.

Yn 2012 brocht Buniatishvili har twadde album út, *Chopin*, dat sawol solopianowurken as Chopin syn Pianokonsert Nû. 2 in F minor befette, begelaat troch it *Orchestre de Paris* en Paavo Järvi. The Guardian skreau: " Dit is rjocht út it hert spylen fan ien fan de meast opwinende en technysk bejeftige jonge pianisten fan no "

## Diskografy
* 2011 – *Franz Liszt*, solo piano album (Sony Classical)
* 2012 – *Chopin*, mei it Orkest fan Parys, dirigearre troch Paavo Järvi (Sony Classical)
* 2014 – *Motherland, solo piano album (Sony Classical)
* 2016 – *Kaleidoscope*, solo piano album (Sony Classical)
* 2016 – *Liszt Beethoven*, mei it Israelysk Filharmonysk Orkest, dirigearre troch Zubin Mehta (Sony Classical)
* 2017 – *Rachmaninoff*, mei it Tsjechysk  Filharmonysk, dirigearre troch Paavo Järvi (Sony Classical)
* 2019 – *Schubert*, solo piano album (Sony Classical)
* 2020 – *Labyrinth'', solo piano album (Sony Classical)
Kleine Beer Brouwerij

**Kleine Beer Brouwerij** is in bierbrouwerij yn De Lemmer, is oprjochte yn 2013 troch Bernd Beersma en Christel Tijenk en is oansletten by CRAFT.
## Skiednis
De brouwerij is ferneamd nei de namme fan de brouwer: Beersma, bynamme Beertje, wylst ek it Ingelske wurd foar bier (*beer*) yn de namme fan de brouwerij ferwurke is. De brouwerij sit yn it wenhûs fan de brouwer. De brouwerij wurdt yn it wurk holden mei Marcel Top, wurksum as kok yn *The British Pub*. Yn 2016 ferhuze de brouwer nei in wenbuorkerij yn Spangea, ûnder De Lemmer. Yn 2017 waad dêr ek in hoptún oanlein.

## Hjoed-de-dei
De bieren wurde ûntwikkele yn de eigen brouwerij, mar de gruttere partijen wurde earne oars broud. Oant 2019 is in soad broud by Admiraals Bierbrouwerij en de *Sallandse Landbier Brouwerij* út Albergen, dêrnei benammen by Het Brouwdok en *Rock City Brewing* út Amersfoart. Mei Rock City Brewing binne yn de rin fan de jierren ferskate *collaboration brews* makke.

Motto: Bier met een bite!

## Assortimint
* *Beer uit Lemmer* - Blond
* *LE-4* - Dubbel
* *De Toer* - Triple

## Keppeling om utens
* Webstek fan Kleine Beer Brouwerij
Bilthoven

**Bilthoven** is in doarp yn de gemeente De Bilt yn de Nederlânske provinsje Utert. It is ien fan de seis doarpen fan dy gemeente en hat 22.885 ynwenners (2021).

Yn it doarp is it Ryksynstitút foar Folkssûnens en Milieu (RIVM) fêstige.

## Skiednis
De skiednis fan it doarp giet werom oant 20 augustus 1863 doe't de spoarline Utert - Amersfoart iepene waard en by de krusing fan de spoarline mei de Soestdykskewei in stasjon boud waard.

It nije stasjon waard "Stasjon De Bilt" neamd, hoewol't er op in heal oere rinnen fan De Bilt lei. Om 1900 hinne waarden de earste filla's om it stasjon hinne boud. Omreden de spoarferbining mei Utert, en dat de grûn reedlik goedkeap wie, naam it tal filla's om it stasjon hinne nei 1900 hurd ta. It doarpke dat dêrnei stadichoan ûntstie, waard oantsjut mei "De Bilt-Stasjon". Dy namme soarge foar in soad betizing. Minsken yn Utert dy't op De Bilt-stasjon wêze moasten namen wol gauris de tram nei De Bilt, en minsken dy't yn De Bilt wêze moasten, namen de trein nei De Bilt-Stasjon.

Omreden fan dy betizing waard yn 1917 besletten en feroarje de namme fan it doarp. Ynearsten waard keazen foar *Bitsche Duinen*, dochs rekke op beswier fan de Spoarwegen. Nei lang stinnen en harrewarjen op in riedsgearkomste op 11 oktober 1917 oer ferskate nammen, waard op foarstel fan riedslid Melchior lang om let de namme Bilthoven oannommen.

Yn 1926 stifte Kees Boeke yn Bilthoven it Wurkplak Bernemienskip (*Werkplaats Kindergemeenschap*), dêr't ûnder oaren prinsesse Beatrix en har susters op skoalle giene.

Bilthoven-Noard bestie doe noch allinnich út bosk en hearde ta it lângoed *Eyckenstein* yn Maartensdijk, dat troch de famylje Van Boetzelaer bewenne waard. Nei't mr. Willem Carel baron fan Boetzelaer yn 1934 kaam te ferstjerren, waard it lângoed yn fjouweren ferparte. It erfgenamt fan it súdlikste part, dat hast oan it stasjon ta rûn, hat dat part oan projektûntwikkelers ferkocht, dêr't stadichoan de hjoeddeistige fillawyk by ûntstie.

## Ofbylden

Ofbyld:Gemeentehuis-bilthoven-b-2012.jpg|*Gemeentehûs De Bilt* 
Ofbyld:Watertoren-bilthoven-2012.jpg|*Wettertoer*
Ofbyld:Julianakerk-bilthoven-2012.jpg|*Julianatsjerke*
Ofbyld:Kwinkelier-beginstraat-bilthoven-2012.jpg|*Winkelsintrum "De Kwinkelier"*
Ofbyld:NIMH - 2011 - 0078 - Aerial photograph of Bilthoven, The Netherlands - 1920 - 1940.jpg|*Loftfoto troch de [[Loftfeartôfdieling]], de   foarrinner fan de Keninklike Loftmacht, 1920-1940.*
Ofbyld:Julianaflat-bilthoven-2012.jpg|*Julianaflat "Willem Dudok"*)
Ofbyld:Voormalig-postkantoor-bilthoven-2012.jpg|*Earder postkantoar*
Ofbyld:Julianalaan-richtingdorp-bilthoven-2012.jpg|*Julianaleane*
Ofbyld:Villa Gaudeamus.jpg|*Walter Maas Hûs*
Brjansk (oblast)

De **oblast Brjansk** (Russysk: Брянская область; *Brjanskaja oblast*) is in oblast yn it súdwesten fan Ruslân. De oblast waard op 5 july 1944 oprjochte en grinzget oan de Oekraïne en Wyt-Ruslân.

## Geografy
De oblast grinzget oan de oblasten Smolensk (yn it noarden), Kalûga (yn it noardeasten), Orjol (yn it easten), Koersk (yn it súdeasten) en oan de lânsgrinzen fan de Oekraïne (yn it suden) en Wyt-Ruslân (yn it westen).

De oblast leit yn de Easteuropeeske Leechflakte op de skieding fan it Desna- en Wolgabekken. De belangrykste rivier is de Desna, dy't yn 'e Dnjepr mûnet. Oare grutte rivieren binne de Bolva, Navlja, Nerûssa en Sûdost, allegear sydrivieren fan de Desna. Mei-inoar streame der 125 rivieren troch de oblast. Yn 'e oblast lizze 49 marren. 

De oblast hat in soad bosk en yn de Twadde Wrâldkriich wiene dy bosken de basis fan de partisanen. Troch de kearnramp yn Tsjernobyl waard de regio slim troffen troch radio-aktiviteit. De  wâld- en turfbrannen yn 2010 yn Ruslân troffen ek in pear besmette gebieten yn de oblast Brjansk.

It klimaat is tuskenbeide kontinintaal. De trochsneed temperatuer yn jannewaris is -7 oant -9 ° C en yn july 18 oant 19 ° C. 

Yn de oblast wurdt turf, sân, klaai, kryt, mergel en oare boumaterialen lykas fosforyt fûn.   

Yn it natoergebiet Brjanski Les komt noch in lytse populaasje Europeeske bizons foar.

## Skiednis
Yn augustus 1941 besetten Dútske troepen it gebiet fan de tsjintwurdige oblast. Sûnt it begjin wie it ferset yn it gebiet tsjin de besetting foars; likernôch 60.000 partisanen fochten mei de besetter, itjinge resultearre yn de ferneatiging fan in soad doarpen, hûzen en fabriken. Nei de befrijing troch it Reade Leger yn augustus en septimber 1943 waard útein set mei restauraasje. De oblast Brjansk waard nei in rige gebietsherfoarmings yn de Sovjet-tiid lang om let op 5 july 1944 oprjochte. 

## Ekonomy
Masjinebou en glêsprodukje binne belangryk yn de regio, wylst de tylt fan nôt en ierappels en it hâlden fan fee belangryk yn 'e lânbou binne. Likernôch de helte fan de tige goede grûn wurdt brûkt foar de lânbou. In tredde fan it gebiet bestiet út bosk. Troch de oblast rinne twa oalje- en seis gaspiiplinen.

## Bestoerlike yndieling en stêden
De oblast is ferdield yn 6 stedsdistrikten en 27 rajon's. De grutste stêden binne, njonken de haadstêd Brjansk, Klintsi en Novozybkov. Mei-inoar binne der 16 stêden en 24 plakken mei in stedsk karakter.
Brouwerij de Kroon op Leeuwarden

**Brouwerij de Kroon op Leeuwarden** is in bierbrouwerij yn Ljouwert en is oprjochte yn 2014 troch Ulco de Jong.

## Skiednis
Yn 2015 hat de brouwerij Huisbier.com lansearre, in inisjatyf mei de fokus op de ûntwikkeling fan húsbieren. De brouwerij hat yn de rin fan de jierren prizen wûn mei eigen bieren, mar ek mei bieren dy't hja yn opdracht broud ha.

* *Rosemary Porter* wûn yn 2015 de titel *Lekkerste huisbier van Nederland* yn de kategory swier bier
* *Kammeraat* is yn 2016 troch de *World Beer Awards* útroppen ta bêste stout fan Nederlân
* *Chef Mike* helle yn 2017 it twadde plak by de ferkiezing fan it lekkerste húsbier fan Nederlân

## Hjoed-de-dei
Under it konsept *Bierconsepten* kinne persoanen en bedriuwen harren eigen bier ûntwikkelje. Dêrnei wurde de bieren broud by oare brouwerijen.

Foarbylden fan dizze konstruksje binne:
* *Chef Mike* - Zeevenkel Blond: yn opdracht fan *Restaurant De Waard van Dokkum* yn Dokkum
* *Wad Wit* - wytbier mei seewier: yn opdracht fan Brouwerij Bonifatius 754 yn Dokkum
* *Skeef* - fjouwer nôten bier: yn opdracht fan *Drankenspeciaalzaak Jelle* yn Ljouwert
* *Witte Rus* - wytbier: yn opdracht fan *Café De Rus* yn Ljouwert
* *Knilles IPA* - kofje IPA: yn opdracht fan *Hotel en Grand Café Post Plaza* yn Ljouwert
* *Acht Guldens* - quadrupel: yn opdracht fan Brouwerij Bonifatius 754 yn Dokkum
* *Maerte Saison* - saison: yn opdracht fan Brouwerij Bonifatius 754 yn Dokkum
* *Beck-Aff Brouw* - fjouwer nôten Weizen: yn opdracht fan Hotel Restaurant Lunia yn Aldeberkeap
* *Rosemary Porter* - porter yn opdracht fan *Paddy O'Ryan* yn Ljouwert
* *Klimroos Tripel* - tripel yn opdracht fan In de Brouwerij yn Ljouwert
Ulco de Jong ûntwikkelet resepten foar 11Stijlenbier, in inisjatyf fan Ljouwerter ûndernimmers dy't omtinken jaan wolle oan de rykheid fan bierstilen en oan typyske Fryske lekkernijen. De bieren waarden earder broud by Brouwerij Dockum, mar hjoed-de-dei wurdt dat dien troch Het BrouwDOK yn Harns. 

* *Sûkerbôle -* tripel
* *Frisse Drûge Woarst -* wytbier
* *Sûkerlatte -* blûn
* *Hoppy Oranjekoeke -* IPA
* *Bearenburch Dûbel Bock* - dûbelbokbier
* *Krûdkoeke Kölsch* - kölsch

## Assortimint
* *Swiete Swiere* - brousel fan ien kear (500 fleskes)
* *Cambier* - Zwaar Blond
* *Kammeraat* - Russian Imperial Stout
* *Stoutzen* - Stout
* *Liwwadder Troebel Oebele* - Quadrupel
* *Ferwerter blon*d - foar Bed & Breakfast Kroon van Marijn yn Ferwert
* *Ferwerter Gerstebier -* foar Bed & Breakfast Kroon van Marijn yn Ferwert
* *Frommes Frysk Blond Bier* - blûn bier foar it 10-jierrich jubileum fan Post-Plaza Hotel en Grand Café yn Ljouwert

## Keppeling om utens
* Webstee fan Brouwerij de Kroon op Leeuwarden
Brjansk

**Brjansk** (Russysk: Брянск) is in plak yn de Russyske Federaasje en de haadstêd fan de oblast mei deselde namme.

## Skiednis
De stêd ûnstie nei alle gedachten yn 985 ûnder Vladimir I as ferdigeningswurk oan de rjochter kant fan 'e Dnepr. Yn 1146 wurdt Brjansk foar it earst yn in kronyk neamd. De oarspronklike namme Debrjansk komt fan it Russyske wurd 'Debri', dat ticht bosk betsjut. Yn 'e 13e iuw waard Brjansk selstannich as it Foarstedom Brjansk, dêr't de ynvaazje fan 'e Gouden Heap in ein oan makke. Sûnt 1356 stie de stêd ûnder Litousk bewâld en yn 1503 waard de stêd by it Grutfoarstedom Moskou foege.  

Yn 'e 17e iuw wie as hannelsplak Brjansk in wichtige fêsting mei alle jierrren grutte jiermerken. Sûnt 1709 hearde de stêd by it gûvernemint Kiëv, sûnt 1778 by Orlov. Mei in dekreet fan tsaar Peter de Grutte waard in earste skipswerf boud foar de bou fan 'e Swarte Seefloat. De oarloggen mei it Osmaanske Ryk, de Azovfjildtochten en de striid tsjin Sweden brochten Brjansk in nije ympuls; yn 1788 waard in wapenfabryk foar artillery iepene. Yn 1812 besocht Napoleon ferskillende kearen om 'e nocht de stêd te oermasterjen, mar dat mislearre. Yn 'e 19e iuw waard de stêd in yndustriëel sintrum mei masinebou, tekstylfabriken, metaalfabriken.

De besetting fan Brjansk troch Nazy-Dútslân folge sûnt 6 oktober 1941 oant 17 septimber 1943. De bosken om Brjansk wiene yn 'e besetting ien fan 'e belangrykste plakken, dêr't partisanen de besetter befochten. Likernôch 60.000 striders makken it de Dútsers net maklik en sûnt 1942 hiene hja in grut part fan it besette gebiet feitlik yn hannen. De befolking dy't nei de besetting net evakuearre wie hie it dreech, it fee en it iten waard nei Dútslân transportearre en de befolking moast it mei in minimum oan iten dwaan. Om fabriken en bedriuwen sletten of ferneatige wiene, hiene de minsken ek hast gjin wurk. Sûnt 1942 waarden in soad bewenners boppedat nei Dútslân transportearre om dêr twangarbeid te ferrjochtsjen. Doe't Brjansk yn septimber 1943 befrijd waard hie Brjansk noch mar 5.000 ynwenners. Op 17 septimber wurdt yn Brjansk befrijingsdei fierd. 

Foar kriichsfinzenen wie yn Brjansk it kriichsfinzenenkamp 326. Yn it oanbuorjende Bezjitsa (Бе́жица) bestie it kamp 252. Yn 1956 waard Bezjitsa by Brjansk yndield. Tsjintwurdich is Brjansk in wichtich yndustriëel sintrum foar elektronyske boudielen, turbinus, lokomotiven en noch folle mear. Boppedat is de stêd it kulturele en bestjoerlike sintrum fan 'e oblast en in knooppunt foar it spoar mei in grut ranzjearstasjon.

## Befolkingsûntwikkeling

## Sjoch ek
* Trije-ienheidskatedraal (Brjansk)